

**Atebion**



Cyn i chi wylio'r weminar, atebwch y cwestiynau canlynol:

**Beth yw rhai o fanteision gweithio yn y diwydiant twristiaeth?**

Ateb: Cydbwysedd da rhwng bywyd a gwaith - oriau hyblyg a swyddi rhan-amser ar gael mewn rhai swyddi. Llawer o gyfleoedd i symud ymlaen - cyfleoedd i gychwyn ar y gwaelod a gweithio'ch ffordd i'r brig. Amrywiaeth - llawer o wahanol brofiadau a chyfleoedd, felly nid oes dau ddiwrnod yr un peth. Gweithio gyda phobl - gweithio a dysgu fel rhan o dîm.

Ffynhonnell: <https://businesswales.gov.wales/skillsgateway/cy/twristiaeth>

**Mae'r diwydiant twristiaeth yn cyfrannu'n helaeth at economi Cymru. Faint o arian ydych chi'n meddwl y mae twristiaid yn ei wario yng Nghymru bob blwyddyn?**

**Ateb:** Mae twristiaid yn gwario tua £ 17 miliwn y dydd tra yng Nghymru, sy'n dod i oddeutu £ 6.3 biliwn y flwyddyn.

Ffynhonnell: <https://businesswales.gov.wales/tourism/cy>

**Nawr gwyliwch y weminar -** [**https://vimeo.com/429298156**](https://vimeo.com/429298156)



**Pa gyngor a gwybodaeth rhoddodd Ffion Jones, Uwch Ymchwilydd y Partneriaeth Sgiliau, Gogledd Cymru ynglyn a datblygiad gyrfa ym maes twristiaeth?**

**Ateb:** Mae’r sector yn un hynod o gyffrous ac yn newid yn aml ac yn ffynnu. Mae yna amrywiaeth i siwtio pob fath o bobl, os ydych yn berson creadigol, ymchwilydd, hoffi’r awyr agored, gyda sgiliau ysgrifennu ayyb. Ceir cyfleoedd o fewn gofal cwsmer, rheoli risg, rheoli ariannol, marchnata a hyd yn oed cyfleoedd STEM (Gwyddoniaeth, Technoleg, Peirianneg a Mathemateg) o fewn twristiaeth.

Mae angen i bobl feddwl yn agored am y sector oherwydd mae’n sector amrywiol.

**Disgrifiwch y llwybr gyrfa gymerodd Steffan Walker, Is-Rheolwr yng Ngwesty’r Harbwr, Aberaeron:**

**Ateb:** Roedd Steffan yn hoffi ac yn dalentog mewn canwio ac angen swydd hyblyg i’w alluogi i gyfuno gwaith ac ymarfer. Cychwynnodd gweithio yn y gwesty pan roedd yn 15 oed a dal yn yr ysgol. Ar ôl gorffen ysgol a’r 6ed ddosbarth aeth ymlaen i Brifysgol Caerdydd. Bu iddo adael y brifysgol ar ôl blwyddyn oherwydd nid oedd yn ei hoffi ac fe ddychwelodd adref. Cafodd ei brentisiaeth gyntaf yn gweithio yn y gwesty a gweithiodd eu hun i fyny i fod yn Is-rheolydd.

**Pa lwybr gyrfa gymerodd Zac Pierce, Arweinydd Tim Syrffio ym Mharc Antur Eryri? Be mae’n mwynhau am y swydd?**

**Ateb:** Cychwynodd drwy ddysgu pobl i syrffio ar y traeth gyda’i dad. Symudodd wedyn i weithio yn y llofft wetsuits ym Mharc Antur Eryri, yna ymlaen i fod yn achubwr bywyd, hyfforddi syrffio ac wedyn yn Arweinydd Tim Syrffio.

Mae’n hoffi syrffio, a gweithio mewn tim arbennig. Mae pawb yn ffrindiau yno.

**Beth yw rhai o fanteision cychwyn prentisiaeth yn y sector twristiaeth?**

**Ateb:** Mae yna lawer o fusnesau yn y sector twristiaeth a lletygarwch sy'n cynnig prentisiaethau. Mae prentisiaethau ar gael ar wahanol lefelau; gallwch ddechrau prentisiaeth heb unrhyw gymwysterau. Mae cyflogwyr yn gwerthfawrogi brwdfrydedd a bod gwir diddordeb a pharodrwydd i ddysgu gennych. Trwy raglen brentisiaeth byddwch yn dysgu sgiliau newydd, yn ennill profiad gwerthfawr, yn cwblhau hyfforddiant yn y swydd, ac yn derbyn cyflog.

**Pa gefnogaeth sydd ar gael i bobl a hoffai sefydlu eu busnes eu hunain yn y sector twristiaeth yng Nghymru?**

**Ateb:** Mae Busnes Cymru yn darparu cefnogaeth a chyngor un i un i bobl sydd â diddordeb mewn sefydlu eu busnes eu hunain. Mae cefnogaeth ar gael ar bob cam o gynllunio a chychwyn busnes a bydd yn cynnwys cyngor ariannol a chefnogaeth barhaus i helpu'r busnes i dyfu. Mae gwybodaeth ar gael ar gwefan Busnes Cymru a dros y ffon. Mae Ffederasiwn Busnesau Bach hefyd yn cynnig cymorth.

**Beth yw’r datblygiadau yn y sector twristiaeth dros y 5 mlynedd diwethaf a beth sy’n debygol o ddigwydd yn y dyfodol?**

**Ateb:** Mae sgiliau digidol o fewn y sector wedi tyfu yn enfawr dros y 5 mlynedd diwethaf, yn enwedig yn nhermau defnyddio’r cyfryngau cymdeithasol: dyma’r dull i gyfathrebu gyda cwsmeriaid, marchnata a datblygu systemau bwcio gwyliau. Mae gwefannau busnesau yn hynod o bwysig i’r cwsmeriaid.

Efallai y bydd V.R (Virtual Reality) yn tyfu, gan y bydd cwsmeriaid yn teimlo’r angen i flasu gwyliau cyn mynd/bwcio.

Maes twf arall yw gwyliau cynaladwy. Mae parciau gwyliau “gwyrdd” yn dod yn bwysicach gan gwsmeriaid a maent yn fodlon talu yn ychwanegol am hyn.

**Busnes twristiaeth yw Sw Môr Môn yn bennaf, ond beth arall maen nhw'n ei wneud?**

**Ateb:** Yn ogystal â bod yn atyniad twristaidd pwysig yn Ynys Môn, mae'r Sw Môr hefyd yn cymryd rhan mewn gwaith addysg, gweithgareddau cadwraeth, ymchwil, a gwaith cymunedol ymarferol fel glanhau’r traeth ac achub anifeiliaid

**Beth sy'n unigryw am leoliad Sw Môr Môn?**

**Ateb:** Mae Sw Môr Môn ar gyrion Culfor Menai ac felly mae'n gallu pwmpio dŵr môr naturiol trwy eu harddangosion; dim ond 4 acwariwm arall yn y byd sy'n gallu gwneud hyn. O ganlyniad i'r system naturiol hon, mae Sw Môr Môn yn arbenigo mewn rhywogaethau brodorol Prydain ac yn bridio sawl rhywogaeth sydd mewn perygl.

**Mae Frankie Hobro, Cyfarwyddwr a Pherchennog Sw Môr Môn, yn cyflogi ystod eang o staff gan gynnwys gwirfoddolwyr; beth yw rhai o fuddion gwirfoddoli yn y sector twristiaeth?**

**Ateb:** Mae gwirfoddoli yn ffordd wych o ddarganfod a ydych chi'n mwynhau’r sector/swydd ac i weld a ydych yn addas ar gyfer gwahanol swyddi. Mae gwirfoddoli hefyd yn eich helpu chi i ennill profiad gwerthfawr, i ddysgu sgiliau newydd, i gwrdd â phobl newydd ac i roi rhywbeth yn ôl i'r gymdeithas ac i helpu eraill

**Rhestrwch rhai o'r sgiliau a'r rhinweddau allweddol sy'n ofynnol i weithio yn y sector twristiaeth:**

**Ateb:** Brwdfrydedd / Diddordeb, Parodrwydd i Ddysgu, Sgiliau Cyfathrebu a Sgiliau Gweithio Tîm, cyfathrebu, creadigrwydd, marchnata, gallu meddwl am syniadau da. Mae cael rhywfaint o brofiad gwaith a gwirfoddoli hefyd yn fuddiol iawn.